# Z á p i s n i c a

# o vyhodnotení vyhlásenia elektronickej aukcie – 4. kolo podľa zákona NR SR č. 278/1993 Z. z. o správe majetku štátu v znení neskorších predpisov

Čl. I

Ministerstvo zdravotníctva Slovenskej republiky ako správca majetku štátu v súlade s ust. § 8aa zákona č. 278/1993 o správe majetku štátu oznámilo **vyhlásenie elektronickej aukcie – 4. kolo**, ktorého cieľom bolo získať záujemcov o ponúkaný majetok štátu.

Z výsledkov kontroly Najvyššieho kontrolného úradu Slovenskej republiky zo dňa 04.02.2021 č. Z-003163/2021/1120/RTA vyplynulo, že nehnuteľný majetok štátu špecifikovaný v čl. II tejto zápisnice sa nemôže v súčasnom stave v plnej miere využívať na plnenie úloh Ministerstva zdravotníctva Slovenskej republiky, čím dochádza k porušovaniu ustanovenia § 3 ods. 3 zákona o správe majetku štátu a ustanovenia § 19 ods. 3 a § 31 ods. 1 písm. j) zákona o rozpočtových pravidlách verejnej správy. Z dôvodu, že nehnuteľný majetok štátu sa nemôže využívať na plnenie úloh Ministerstva zdravotníctva Slovenskej republiky, bol vyhlásený za prebytočný na základe Rozhodnutia ministra zdravotníctva Slovenskej republiky o prebytočnosti majetku štátu č. Z027623-2022 zo dňa 07.04.2022.

Nehnuteľnosti špecifikované v čl. II tejto zápisnice, ktoré boli predmetom osobitného ponukového konania – 4. kolo, boli ocenené v znaleckom posudku č. 46/2022, vypracovanom Ústavom súdneho inžinierstva Žilinskej univerzity v Žiline dňa 01.04.2022, ktorý stanovil všeobecnú hodnotu nehnuteľností spolu vo výške 2 352 247,05 €, z toho:

Stavby 1 648 797,33 €

Pozemky 703 449,72 €

Čl. II

Nehnuteľnosti sú zapísané na Liste vlastníctva číslo 8881, k. ú. Malacky a to:

1. stavba:
* parcelné číslo 5613/151 rozostavaná výrobná hala
* parcelné číslo 5613/152 rozostavaná trafostanica
1. pozemky parcely registra „C“
* parcelné číslo 5613/18, o výmere 4552 m², ostatná plocha
* parcelné číslo 5613/151, o výmere 1501 m², zastavaná plocha a nádvorie
* parcelné číslo 5613/152, o výmere 14 m², zastavaná plocha a nádvorie
* parcelné číslo 5613/187, o výmere 997 m², ostatná plocha
* parcelné číslo 5613/188, o výmere 177 m², ostatná plocha
* parcelné číslo 5613/189, o výmere 1025 m², ostatná plocha
* parcelné číslo 5613/190, o výmere 284 m², ostatná plocha
* parcelné číslo 5613/191, o výmere 86 m², ostatná plocha
* parcelné číslo 5613/192, o výmere 2173 m², zastavaná plocha a nádvorie

Začiatok lehoty na doručovanie ponúk 11.03.2023, koniec lehoty na doručovanie ponúk 11.04.2023.

**Komisia na vyhodnotenie ponúk menovaná ministrom zdravotníctva Slovenskej republiky v zložení:**

PhDr. Patrícia Švantner, MPH – predsedkyňa komisie

Mgr. Radoslav Krupa – člen komisie

PhDr. Milan Brdárský – člen komisie

Čl. III

**Vyhodnotenie ponúk:**

 Vyhodnotenia výsledkov vyhlásenia elektronickej aukcie sa zúčastnili všetci členovia komisie. Jej úlohou bolo zistiť okruh záujemcov na prevod vlastníctva nehnuteľného majetku štátu nachádzajúceho sa v k. ú. Malacky, obec Malacky, ktorí doručili svoje ponuky v stanovenej lehote.

 Komisia Ministerstva zdravotníctva Slovenskej republiky na vyhodnotenie vyhlásenia elektronickej aukcie na prevod vlastníctva predmetného nehnuteľného majetku štátu za osobnej prítomnosti všetkých jej členov otvorila neporušenú zalepenú obálku s cenovou ponukou. Na zverejnenú ponuku Ministerstva zdravotníctva Slovenskej republiky sa v stanovenej lehote prihlásil jeden záujemca:

* STADCON spol. s r.o., Hlboká 691/15, 901 01 Malacky, IČO: 46898557, cenová ponuka 941 000,00 € doručená Ministerstvu zdravotníctva Slovenskej republiky dňa 06.04.2023

 Finančná zábezpeka od záujemcu v sume 94.000,- € predstavuje 10 % primeranej ceny 940 898,00 €, bola zložená na určený účet Ministerstva zdravotníctva Slovenskej republiky dňa 05. 04. 2023, t. j. v stanovenom termíne. Súčasne bolo komisiou zistené, že neexistujú dôvody uvedené v § 8aa ods. 4 zákona o správe majetku štátu, pre ktoré by správca majetku štátu bol povinný vylúčiť uchádzača z elektronickej aukcie.

Cenovú ponuku záujemcu komisia akceptuje, nakoľko bola doručená v lehote a za podmienok určených vo vyhlásení elektronickej aukcie a je v súlade s § 8aa ods. 2 a 3 zákona o správe majetku štátu.

 Nehnuteľný majetok bol ponúknutý v registri ponúkaného majetku štátu na prevod správy v súlade § 8 ods. 1 zákona č. 278/1993 Z. z. o správe majetku štátu v  znení neskorších predpisov. Dňa 27.04.2022 bola zverejnená ponuka v danom registri, lehota na doručenie ponúk začala plynúť dňa 28.04.2022 a koniec lehoty na doručenie ponúk pripadol na deň 27.05.2022. Žiaden správca sa v stanovenej lehote neprihlásil a neprejavil záujem o ponúkaný majetok štátu.

 Ponukové konanie na predmetný nehnuteľný majetok bolo neúspešné, preto začalo Ministerstvo zdravotníctva Slovenskej republiky v súlade s § 8aa zákona č. 278/1993 Z. z. o správe majetku štátu v znení neskorších predpisov uskutočňovať vyhlásenie elektronickej aukcie, keďže všeobecná hodnota predmetných nehnuteľností bola stanovená sumou nad 10.000,- €.

 Dňa 05.08.2022 bolo zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie – 1. kolo na odplatný prevod

predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 06.08.2022 a uplynula dňa 06.09.2022.

Primeraná cena predmetných nehnuteľností špecifikovaných v čl. II tejto zápisnice, ktoré boli predmetom 1. kola elektronickej aukcie bola stanovená spolu vo výške 2 352 247,00€**,** výška finančnej zábezpeky 10% z primeranej cenybola určená na sumu 235 224,00 €.

Na zverejnenú ponuku Ministerstva zdravotníctva Slovenskej republiky formou vyhlásenia elektronickej aukcie sa v stanovenej lehote neprihlásil žiadny záujemca.

 Dňa 05.10.2022 bolo opakovane zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie – 2. kolo na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 06.10.2022 a uplynula dňa 03.11.2022.

Primeraná cena predmetných nehnuteľností špecifikovaných v čl. II tejto zápisnice, ktoré boli predmetom 2. kola elektronickej aukcie bola podľa § 8a ods. 8 zákona o správe majetku štátu v znení neskorších predpisov znížená o 10 %, čo predstavuje cenu 2 117 022,00 €,výška finančnej zábezpekybola určená sumou 211 702,00 €, ktorá predstavuje 10% z primeranej ceny zníženej o 10 % podľa § 8a ods. 8 zákona o správe majetku štátu v znení neskorších predpisov.

Na zverejnenú ponuku Ministerstva zdravotníctva Slovenskej republiky formou vyhlásenia elektronickej aukcie sa v stanovenej lehote neprihlásil žiadny záujemca.

 Dňa 08.11.2022 bolo opakovane zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie – 3. kolo na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 09.11.2022 a uplynula dňa 07.12.2022.

Primeraná cena predmetných nehnuteľností špecifikovaných v čl. II tejto zápisnice, ktoré boli predmetom 3. kola elektronickej aukcie bola podľa § 8a ods. 8 zákona o správe majetku štátu v znení neskorších predpisov znížená o 30 %, čo predstavuje cenu 1 646 572,00 €,výška finančnej zábezpekybola určená sumou 164 657,00 €, ktorá predstavuje 10% z primeranej ceny zníženej o 30 % podľa § 8a ods. 8 zákona o správe majetku štátu v znení neskorších predpisov.

Na zverejnenú ponuku Ministerstva zdravotníctva Slovenskej republiky formou vyhlásenia elektronickej aukcie sa v stanovenej lehote neprihlásil žiadny záujemca.

 Dňa 10.03.2023 bolo opakovane zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie – 4. kolo na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 11.03.2023 a uplynula dňa 11.04.2023.

Primeraná cena predmetných nehnuteľností špecifikovaných v čl. II tejto zápisnice, ktoré boli predmetom 4. kola elektronickej aukcie bola podľa § 8a ods. 8 zákona o správe majetku štátu v znení neskorších predpisov znížená o 60 %, čo predstavuje cenu 940 898,00 €a zároveň podľa§ 8a ods. 9 zákona o správe majetku štátu v znení neskorších predpisov nie je nižšia ako primeraná cena pozemku znížená o 50 %, nakoľko v zmysle znaleckého posudku bola hodnota nehnuteľností pozemkov 703 449,72 €.Výška finančnej zábezpekybola určená sumou 94 000,00 €, ktorá predstavuje 10% z primeranej ceny zníženej o 60 % podľa § 8a ods. 8 zákona o správe majetku štátu v znení neskorších predpisov.

Na zverejnenú ponuku Ministerstva zdravotníctva Slovenskej republiky formou vyhlásenia elektronickej aukcie sa v stanovenej lehote prihlásil jeden záujemca.

 Vzhľadom na to, že určené podmienky vyhlásenia elektronickej aukcie splnil iba jeden záujemca, komisia odporúča, aby Ministerstvo zdravotníctva Slovenskej republiky podľa § 8aa ods. 6 zákona č. 278/1993 Z. z. o správe majetku štátu v znení neskorších predpisov uzatvorilo so záujemcom STADCON spol. s r. o., Hlboká 691/15, 901 01 Malacky, kúpnu zmluvu o prevode vlastníctva predmetného nehnuteľného majetku štátu, špecifikovaného v  čl. II tejto zápisnice v  správe Ministerstva zdravotníctva Slovenskej republiky, za kúpnu cenu 941 000,00 € za podmienok uvedených v § 8c ods. 1 zákona o správe majetku štátu.

**Dátum a miesto konania:**

28.04.2023

Kancelária riaditeľky OHS, Ministerstvo zdravotníctva, Limbová 2, 837 52 Bratislava

Prítomní: PhDr. Patrícia Švantner, MPH – predsedkyňa komisie

 Mgr. Radoslav Krupa – člen komisie

 PhDr. Milan Brdárský – člen komisie